CELEX: 32015D1823
Language: sk
Date: 2015-10-06 00:00:00
Title: Rozhodnutie Politického a bezpečnostného výboru (SZBP) 2015/1823 zo 6. októbra 2015 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutí (SZBP) 2015/607 a (SZBP) 2015/1750 (ATALANTA/6/2015)

10.10.2015   
            
            
               SK
            
            
               Úradný vestník Európskej únie
            
            
               L 265/10
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/1823
   zo 6. októbra 2015
   o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutí (SZBP) 2015/607 a (SZBP) 2015/1750 (ATALANTA/6/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38,
   so zreteľom na jednotnú akciu Rady 2008/851/SZBP z 10. novembra 2008 o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1), a najmä na jej článok 6,
   keďže:
   
               (1)
            
            
               Podľa článku 6 ods. 1 jednotnej akcie 2008/851/SZBP Rada poverila Politický a bezpečnostný výbor (PBV) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (ďalej len „veliteľ ozbrojených síl EÚ“).
            
         
               (2)
            
            
               PBV prijal 15. apríla 2015 rozhodnutie (SZBP) 2015/607 (2) o vymenovaní (námorného) kapitána Alfonsa GÓMEZA FERNÁNDEZA DE CÓRDOBU za veliteľa ozbrojených síl EÚ.
            
         
               (3)
            
            
               Veliteľ operácie EÚ odporučil, aby za nového veliteľa ozbrojených síl EÚ bol vymenovaný kontraadmirál Stefano BARBIERI ako nástupca po (námornom) kapitánovi Alfonsovi GÓMEZOVI FERNÁNDEZOVI DE CÓRDOBOVI.
            
         
               (4)
            
            
               Vojenský výbor EÚ toto odporúčanie podporuje.
            
         
               (5)
            
            
               PBV prijal 29. septembra 2015 rozhodnutie (SZBP) 2015/1750 (3), ktorým bol kontraadmirál Stefano BARBIERI vymenovaný od 6. októbra 2015 za veliteľa ozbrojených síl EÚ.
            
         
               (6)
            
            
               Dátum vymenovania by sa mal zmeniť.
            
         
               (7)
            
            
               Rozhodnutia (SZBP) 2015/607 a (SZBP) 2015/1750 by sa preto mali zrušiť.
            
         
               (8)
            
            
               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami,
            
         PRIJAL TOTO ROZHODNUTIE:
   Článok 1
   Kontraadmirál Stefano BARBIERI sa týmto od 8. októbra 2015 vymenúva za veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta).
   Článok 2
   Rozhodnutia (SZBP) 2015/607 a (SZBP) 2015/1750 sa týmto zrušujú.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 6. októbra 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 301, 12.11.2008, s. 33.
   
      (2)  Rozhodnutie Politického a bezpečnostného výboru (SZBP) 2015/607 z 15. apríla 2015 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2015/102 (Atalanta/3/2015) (Ú. v. EÚ L 100, 17.4.2015, s. 79).
   
      (3)  Rozhodnutie Politického a bezpečnostného výboru (SZBP) 2015/1750 z 29. septembra 2015 o vymenovaní veliteľa ozbrojených síl EÚ pre vojenskú operáciu Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (Atalanta) a o zrušení rozhodnutia (SZBP) 2015/607 (ATALANTA/5/2015) (Ú. v. EÚ L 256, 1.10.2015, s. 13).